**KLAIPĖDOS PRANO MAŠIOTO PROGIMNAZIJOS**

**2023 METŲ VEIKLOS ATASKAITA**

Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Klaipėdos Prano Mašioto progimnazijos (toliau – Progimnazija) 2023–2025 m. strateginio (toliau – Strateginis planas) ir 2023 m. veiklos planuose (toliau – Veiklos planas) buvo siekiama įgyvendinti strateginį tikslą – tobulinti ugdymo kokybę kuriant lanksčią partnerystės mokymo(si) kultūrą, orientuotą į kiekvieno mokinio asmeninę ūgtį. Šį tikslą įgyvendinant buvo pasirinktos prioritetinės veiklos kryptys: gerinti mokinių pasiekimus, taikant mokinio pažangos matavimo sistemą, sudaryti tinkamas sąlygas ugdytis kiekvienam vaikui, suteikiant veiksmingą švietimo pagalbą.  2023 m. vadybiniai tikslai buvo orientuoti į kokybišką Progimnazijos veiklos užtikrinimą, naujų mokytojų pritraukimą, prevencinės veiklos stiprinimą, atnaujintų ugdymo programų diegimą bei įtraukiojo ugdymo organizavimą.  Progimnazija 2023 m. įgyvendino pradinio, pagrindinio ugdymo (I dalis), neformaliojo švietimo programas bei Katalikiškojo ugdymo sistemos sampratos elementus. Dirbo 52 pedagoginiai (55,12 etato), 28 nepedagoginiai (25,75 etato) darbuotojai. 2023 m. rugsėjo 1 d. duomenimis mokėsi 608 mokiniai, suformuoti 25 klasių komplektai. Strateginiame ir Veiklos planuose buvo iškelti konkretūs veiklos tikslai ir uždaviniai, numatytos priemonės laukiamam rezultatui pasiekti:  – vienas iš pagrindinių Veiklos plano uždavinių buvo gerinti mokinių mokymosi rezultatus ir asmeninę pažangą, naudojant inovatyvius mokymo būdus, skatinančius mokinių motyvaciją. Ugdydami mokinių kompetencijas, Progimnazijos pedagogai organizavo įvairias veiklas: pravedė 102 pamokas (2022 m. – 68) netradicinėje ugdymo aplinkoje, organizavo 196 išvykas ir ekskursijas (2022 m. – 149), plėtojo projektinę ir patyriminę veiklą. Dalyvauta 30 tarptautiniuose (2022 m. – 8), 29 šalies (2022 m. – 27), 18 miesto (2022 m. – 31) ir 107 mokyklos projektuose (2022 m. – 47), 75 „Kultūros paso“ edukaciniuose renginiuose (2022 m. – 73), organizuotos 86 patyriminės STEAM veiklos (2022 m. – 73), taikytas skaitmeninis ugdymo turinys bei šiuolaikinės technologijos pamokose.  Įdiegta nauja elektroninė mokinių pažangos stebėjimo platforma „Mokinių pažanga“ padėjo efektyviai fiksuoti ir analizuoti individualią mokinių pažangą. Siekiant laiku pastebėti mokinių mokymosi spragas, kartą per 2 mėnesius buvo organizuoti administracijos ir pedagogų pasitarimai, kuriuose nagrinėti mokinių pasiekimai ir pažanga, sudaromas pagalbos mokiniui veiksmų planas, rezultatai aptarti administracijos, mokytojų tarybos, metodinės tarybos posėdžiuose, individualiai su mokytojais.  Pagerėjo metiniai mokinių ugdymo(si) pasiekimai: labai gerai mokėsi 15,5 % (2022 m. – 14,1 %), gerai – 50,6 % (2022 m. – 50,4 %), patenkinamai – 33,9 % (2022 m. – 35,5 %) mokinių. Bendras  1-8 kl. mokinių pažangumas – 100%. Įvedus naują lankomumo tvarką, sumažėjo praleistų pamokų skaičius, t. y., vienas mokinys vidutiniškai praleido 61,2 pamokas (2022 m. – 70), iš jų 83 %pamokų praleista dėl ligos.Pagerėjo mokinių pasiekimai olimpiadose, konkursuose: 72,7 % Progimnazijos ugdytiniai, dalyvavę miesto, respublikiniuose ir tarptautiniuose konkursuose bei olimpiadose, laimėjo 48 prizines vietas (2022 m. – 44). Išsamesnė informacija apie mokinių laimėjimus skelbiama Progimnazijos e. svetainėje <https://www.masiotas.lt>.  Visi 8 klasių mokiniai (84 mok.) sėkmingai baigė pagrindinio ugdymo I dalies programą: iš jų 74 mokiniai ugdymąsi tęsia miesto gimnazijose, 2 – profesinėse mokyklose, 5 – VŠĮ Tarptautinėje Ukrainos mokykloje, 3 išvyko į Ukrainą.  2023 m. Progimnazijos veiklos kokybės įsivertinimo darbo grupė atliko „Mokymasis be sienų“ auditą. Aukščiausiai buvo įvertintas rodiklis „Mokymasis virtualioje aplinkoje“. Nustatyta, kad mokymasis virtualioje aplinkoje gerina mokymosi rezultatus, gilina dalyko žinias, padeda tyrinėti ir eksperimentuoti, patraukliau pateikti ugdymo turinį. Žemesnio įvertinimo rodiklis – „Mokymasis ne mokykloje“. Nuspęsta 2024 m. atlikti giluminį šio rodiklio vertinimą.  – antruoju uždaviniu buvo siekiama aktyvinti prevencinę veiklą ir sudaryti sąlygas mokinių saviraiškos poreikių tenkinimui bei savalaikei švietimo pagalbai.  Progimnazijoje veikė 32 neformaliojo švietimo būreliai (2022 m. – 36), kuriuos lankė 426 mokiniai, t. y., 69,6 % mokinių (2022 m. – 68,7 %). Neformaliojo švietimo veikla ugdė mokinių kūrybiškumą, pažinimo, komunikavimo, sveikos gyvensenos, pilietiškumo kompetencijas, gebėjimą naudotis šiuolaikinėmis technologijomis.  Siekiat  saugumo, skatinant visavertę asmenybės raišką buvo nuolat teikiama įvairiapusė pagalba mokiniui. Gabiems ir mokymosi sunkumų patiriantiems mokiniams suteiktos 790 individualios konsultacijos (2022 m. – 1097), 20 konsultacijų skirta mokiniams, nepasiekusiems dalyko patenkinamo lygmens. Vaiko gerovės komisija organizavo 23 posėdžius (2022 m. – 31). Juose buvo analizuojami mokinių, turinčių laikinų mokymosi sunkumų, ir specialiųjų ugdymosi poreikių mokinių (toliau SUP) pasiekimai, kylančios problemos, planuojama pagalba, vertinamas jos efektyvumas, koordinuojama pagalba elgesio ir emocijų išraiškos problemų turintiems vaikams, inicijuojami prevenciniai renginiai, analizuojamos saugumo stiprinimo, mikroklimato klasėse gerinimo galimybės. 48 mokiniams (2022 m. – 44) buvo teikta specialiojo pedagogo, 60 mokinių (2022 m. – 59) – logopedo pagalba, 351 mokiniams (2022 m. – 304) – socialinė pagalba. Siekiant spręsti mokinių psichologines problemas, gerinant mokinių, jų tėvų ir mokytojų tarpusavio santykius, teiktos psichologo konsultacijos: 305 – mokiniams (2022 m. – 398), 94 – mokinių tėvams (2022 m. – 118), 48 – pedagogams (2022 m. – 101).  Atlikti 1, 5 klasių, naujai atvykusių mokinių adaptacijos bei emocinės ir edukacinės mokymosi aplinkos tyrimai, mokinių patyčių paplitimas ir poveikis mokykloje, vykdyta pedagogų apklausa apie pasirengimą įtraukiajam ugdymui. Pateiktos rekomendacijos mokytojams ir tėvams, kaip spręsti problemas, tobulinti ugdymo procesą. Didelis dėmesys buvo skiriamas elektroninių cigarečių vartojimo prevencijai: sustiprintas mokytojų budėjimas pertraukų metu, įrengtos koridoriuose vaizdo stebėjimo kameros, organizuotos klasės valandėlės bei tėvų švietimas.  2023 m. toliau buvo vykdomos ilgalaikės prevencinės programos, ugdančios mokinių socialines ir emocines kompetencijas: 5 – 8 klasėse Lions Quest gyvenimo įgūdžių ugdymo programa ,,Paauglystės kryžkelės“, 1 – 4 klasėse socialinių emocinių įgūdžių lavinimo ir smurto prevencijos programa „Antrasis žingsnis“, mokyklos interneto svetainėje veikė elektroninė „Patyčių dėžutė“.  Sėkmingai buvo skatinamas Progimnazijos ir mokinių tėvų bendradarbiavimas, jų įsitraukimas į ugdymo procesą: organizuojami tėvų susirinkimai, individualūs pokalbiai, daug dėmesio skirta sklandžiam komunikavimui elektroniniame dienyne, siųsti sveikinimai, teiktos padėkos, kviečiami dalyvauti Progimnazijos renginiuose. Savo veiklą tęsė Tėvų klubas, kuris mokiniams organizavo projektą „Naktis mokykloje“, kalėdinį karnavalą „Atgal į 80 uosius“, „Vilties bėgimą“.  – įgyvendinant trečiąjį uždavinį – aktyvinti pedagogų metodinę veiklą ir sudaryti sąlygas jų asmeniniam bei profesiniam tobulėjimui – vyko Progimnazijos pedagogų tarpusavio bendradarbiavimas: buvo pravestos ir metodinėse grupėse bei individualiai aptartos64 atviros pamokos (2022 m. – 47), organizuoti 29 mokykliniai renginiai, 21 akcija, 6 renginiai, skirti Klaipėdos krašto prijungimo prie Lietuvos 100 - mečiui paminėti. Buvo organizuoti Progimnazijos pedagogų bendruomenei 3 seminarai, kuriuose pedagogai tobulino didaktines ir bendrąsias kompetencijas, pagilino šiuolaikinių metodų taikymo, pamokos vadybos, vertinimo ir įsivertinimo pagal atnaujintas ugdymo programas, įtraukiojo ugdymo žinias. Per metus vidutiniškai pedagogai tobulino savo kvalifikaciją 14,2 dienas (2022 m. – 9,6 dienos). 3 pedagogai buvo atestuoti vyr. mokytojo kvalifikacinei kategorijai.  Progimnazijos pedagogai organizavo miesto konferenciją  „Šv. Jonas Paulius II – Gyvybės Evangelijos skleidėjas pasaulyje ir Lietuvoje“, metodinę dieną Klaipėdos miesto tikybos mokytojams, pravedė 2 autorinius seminarus (2022 m. – 3), skaitė 20 pranešimų miesto, šalies ir tarptautinėse konferencijose (2022 m. – 21), 1 pedagogas dalyvavo brandos egzaminų vertinimo, 7 – miesto olimpiadų ir konkursų vertinimo komisijose, 22 vadovavo Vilniaus universiteto, Klaipėdos universiteto, LCC, Klaipėdos valstybinės kolegijos studentų praktikai.  Stiprinant bendruomenės narių lyderystę, dialogą, mokymąsi vieniems iš kitų ir sutelktumą buvo organizuoti tradiciniai Progimnazijos renginiai, puoselėtos katalikiškos vertybės. Organizuota edukacinė pedagogų išvyka į Gdanską, Didžiuosius Žemaičių Kalvarijos atlaidus, Plikių žvakių fabriką, Dovilų pagrindinę mokyklą. Progimnazijos bendruomenei buvo skirtos šv. Mišios, Advento, Gavėnios rekolekcijos. Vyko įvairios akcijos – teikta parama nuo karo nukentėjusiems ukrainiečiams bei stokojantiems Progimnazijos bendruomenės nariams.  Toliau vykdytas bendradarbiavimas su socialiniais partneriais: Telšių vyskupijos kurija, Vilniaus ir Kauno Prano Mašioto, Vilniaus Vytės Nemunėlio pradinėmis mokyklomis, Klaipėdos šv. Juozapo Darbininko bažnyčia, Caritu, Klaipėdos miesto šeimos centru, Klaipėdos universitetu, Klaipėdos miesto pedagogų švietimo ir kultūros centru (toliau – KPŠKC), miesto ugdymo, kultūros ir sporto įstaigomis. Pasirašytos naujos sutartys su Vilniaus universitetu ir Klaipėdos Luizės jaunimo centru. Aktyvi buvo Progimnazijos savivaldos veikla: organizuoti 7 mokytojų tarybos, 4 Progimnazijos tarybos, 2 Tėvų tarybos posėdžiai, aktyviai veikė Mokinių taryba, kuri inicijavo akcijas, renginius visai Progimnazijos bendruomenei.  – siekiant strateginio veiklos plano antrojo tikslo – užtikrinti saugią ir šiuolaikinius ugdymo(si) reikalavimus atitinkančią aplinką – įrengtos vidaus patalpų apsaugos kameros (3,124 Eur.), nupirkti nauji baldai bibliotekai ir technologijų kabinetui (7,7 tūkst. Eur), pakeisti kabinetų informaciniai užrašai (0,8 tūkst. Eur), kabinetų liuminescencinės lempos į LED (3,07 tūkst Eur), aktų salės užuolaidos (1,5 tūkst. Eur), 2 kupolinai švieslangiai (4,9 tūkst. Eur), įrengta apsauga nuo laukinių paukščių (4,5 tūkst. Eur), įsigyta18 kompiuterių (8,3 tūkst. Eur), muzikos priemonių (1,4 tūkst. Eur)), sporto inventoriaus (1,3 tūkst. Eur ), edukacinių priemonių (1,7 tūkst. Eur), skaitmeninio ugdymo turinio licencijų (3,3 tūkst. Eur), vadovėlių (32,7 tūkst. Eur), grožinės literatūros kūrinių (0,5 tūkst. Eur).  2023 metų Progimnazijos finansinė informacija:   |  |  |  |  |  | | --- | --- | --- | --- | --- | | Finansavimo šaltinis | Lėšos (tūkst. eurų) | | | Pastabos | | Planas (patikslintas) | Panaudota lėšų | Įvykdymas (%) | | Savivaldybės biudžetas (SB) | 410,0 | 408,7 | 99,7 | Dėl darbuotojų nedarbingumo buvo sutaupytos darbdavio lėšos, liko nepanaudotų nemokamo maitinimo gamybos išlaidų padengimo lėšų | | Specialioji tikslinė dotacija (VB) | 1450,1 | 1445,2 | 99,7 | Dėl darbuotojų nedarbingumo buvo sutaupytos darbdavio lėšos, liko nepanaudotų nemokamo maitinimo gamybos išlaidų padengimo lėšų bei ukrainiečių mokinių ugdymui skirtų lėšų | | Įstaigos gautos pajamos (surinkta pajamų SP), iš jų: | 20,5 | 14,3 | 69,7 | Planas neįvykdytas dėl pasikeitusių materialiojo turto nuomos įkainių | | Pajamų išlaidos (SP) | – | 6,4 | 99,9 |  | | Projektų finansavimas(ES;NŠA;VB;SB) | 38,5 | 34,9 | 90,9 | Projektų veiklos bus vykdomos 2024m. | | Kitos lėšos (parama ir kt.) | 6,1 | 1,2 |  | Tariamasi su bendruomene dėl lėšų panaudojimo 2024 m. | | Iš viso | 1925,2 | 1910,7 | 99,2 |  | | Kreditinis įsiskolinimas (pagal visus finansavimo šaltinius) 2023 m. sausio 1 d. – 0,03 tūkst. Eur | | |  | Sąskaita už 2023 m. gruodžio mėn. ryšio paslaugas buvo gauta 2024 m. sausio mėnesį |   Klaipėdos miesto savivaldybės administracijos Švietimo skyrius Progimnazijoje 2023 m. stebėjo biologijos ir geografijos valstybinių brandos egzaminų vykdymą, vertino Progimnazijos ugdymo ir strateginį veiklos planą, analizavo dorinio ugdymo pasirinkimo galimybių ir laikinųjų grupių sudarymą pradinėse klasėse, Gargždų priešgaisrinė gelbėjimo tarnyba atliko planinį Progimnazijos pastato priešgaisrinės saugos patikrinimą. Pažeidimų nenustatyta.  Progimnazijoje dar lieka neišspręstų problemų, atsiradusių dėl vidaus ir išorės faktorių: dalies mokinių žema mokymosi motyvacija, nepakankamas Progimnazijos erdvių pritaikymas organizuojant įtraukųjį ugdymą, dalies mokinių tėvų nepakankamas bendradarbiavimas su Progimnazijos pedagogais ir administracija sprendžiant mokinių mokymo(si) ir elgesio problemas, šiuolaikinių ugdymo priemonių ir vadovėlių trūkumas dirbant su atnaujintomis ugdymo programomis, nusidėvėjusi sporto salė, elektros instaliacija, vandentiekio, kanalizacijos vamzdynai, kuriuos reikia atnaujinti.  2024 m. bendruomenės narių numatyti šie Progimnazijos veiklos prioritetai: toliau stiprinti įvairiapusės pagalbos mokiniams teikimą, taikant kiekvieno mokinio pažangos matavimo sistemą ir ugdant vidinę jų kultūrą. |